શિલ્પા ગણાત્રા માને છે કે નૃત્યથી આપણામાં હકારાત્મક ઉર્જા આવે છે. તેઓ મુંબઈ આવ્યા બાદ તેમના લગ્ન પછી પણ નૃત્ય કરવાનું છોડ્યું નથી તેમણે “યુથ ઝોન ડાન્સ એકેડેમી” શરુ કરી અને મુંબઈની ઘણી સ્કૂલો માં પણ ડાન્સ શોના કોરીઓગ્રાફર બન્યા. તેઓ પોતાની આ એકેડેમી વિષે વાત કરતા કહે છે કે આ એકેડેમીમાં બધી ઉમરના લોકો આવે છે. તેમના મતે મોટી ઉમરના લોકો પણ જો ડાન્સ શીખે છે તો તે યુથ જ કેહવાય છે. તેમની એકેડેમીમાં ઉમરનો કોઈ બાધ નથી. આ એકેડેમી મુંબઈના કાંદિવલી વિસ્તારમાં આવી છે અને અહીં 300 જેટલા વિદ્યાર્થીઓ છે જેમાં સન્નારીઓની સંખ્યા પણ સરખે સરખીજ છે. તેમની એકેડેમીમાં એક 52 વર્ષના સન્નારી પણ ડાન્સ શીખવા આવે છે! આ એકેડેમીમાં ખાસ સન્નારીઓ માટે ડાન્સના કુલ 22 સ્ટેપ્સ છે. શિલ્પા ગણાત્રા કહે છે કે જો મારા શીખવેલા આ 22 સ્ટેપ્સ તમને આવડી જાય તો તમને કોઇપણ ડાન્સ આવડી જશે, અને તેમાં ગરબા પણ આવી ગયા.!!